Държавен вестник, бр. 52, 2022 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  52
(5) След приключване на работата по вто­
рия модул кандидатът поставя решения тест 
със свободните отговори и решените казуси, 
запечатания плик от първия модул и малкия 
плик с формуляра за личните данни в плика 
по ал. 2, т. 2 и същият се запечатва.
(6) Писменият изпит се засекретява преди 
проверката от комисията по провеждане на 
конкурса.
(7) Засекретяването и проверката на ра­
ботите от писмения изпит се осъществяват 
в деня на провеждането му от комисията в 
пълен състав.
(8) В случаите, когато комисията не успее да 
провери всички изпитни работи, председателят 
организира съхраняването им за проверка в 
следващия работен ден.
Чл. 24. След разсекретяване на работите от 
писмения изпит конкурсната комисия изготвя 
протокол за резултатите, който се подписва 
от всички членове на комисията.
Чл. 25. (1) Председателят на комисията 
уведомява кандидатите за резултатите от пис­
мения изпит, като на допуснатите до защита на 
концепцията кандидати се съобщават писмено 
датата, мястото и часът на провеждането на 
втория етап. Съобщаването може да се из­
върши и по електронната поща по чл. 4, т. 6.
(2) В съобщението по ал. 1 се посочват 
електронна поща и срок за предоставяне на 
паролата за декриптиране на файла, съдържащ 
концепцията за стратегическо управление на 
институцията.
(3) В съобщението, с което се предоставя 
паролата за декриптиране, кандидатът задъл­
жително посочва трите си имена, наименова­
нието и населеното място на институцията, 
за която кандидатства.
(4) Не се допускат до защита на концепци­
ята кандидатите, които не представят в срока 
по ал. 2 паролата за декриптиране по начина, 
определен от председателя на комисията по 
допускане.
Чл. 26. (1) Защитата на концепцията може 
да се проведе най-рано след 2 работни дни от 
обявяването на резултатите от писмения изпит.
(2) Председателят на комисията създава 
условия и организира размножаването на 
концепциите на допуснатите кандидати за 
всички членове на комисията за запознава­
нето им с тях.
Чл. 27. Със защитата на концепцията за 
стратегическо управление на институцията 
се цели да се проверят уменията на кандида­
тите за стратегическо мислене – определяне 
на мисия, визия, цели, действия и резултати, 
както и умения за представяне, защита и 
реализиране на концепцията.
Чл. 28. (1) Критериите за оценка от защи­
тата на концепция са:
1. умения за представяне на синтезирано 
и структурирано изложение по концепцията;
2. съответствие на концепцията със спе­
цификата и характерните особености на ин­
ституцията;
3. аргументираност на направените пред­
ложения при защита на концепцията;
4. визия за дългосрочно развитие на ин­
ституцията;
5. съответствие на необходимите ресур­
си – финансови, човешки и материални, със 
заложените в концепцията дейности;
6. съответствие с техническите изисквания 
по чл. 8, ал. 2, т. 5 при разработването є;
7. мотивация за заемане на длъжността;
8. нагласа за работа в екип;
9. нагласа за усъвършенстване;
10. комуникационни умения.
(2) Защитата включва кратко изложение от 
кандидата на основните идеи на концепцията и 
отговори на зададени въпроси по съдържанието 
є от членовете на комисията по провеждане 
на конкурса.
Чл. 29. (1) Защитата на концепцията се 
провежда по определен график, като кандида­
тите за съответната институция се подреждат 
по азбучен ред.
(2) Всеки член на комисията самостоятелно 
оценява изложението и отговорите на канди­
дата по всеки един от критериите по ал. 1 с 
оценка от 1 до 5 и попълва формуляр по об­
разец (приложение № 2) непосредствено след 
защитата от съответния кандидат. Оценката от 
защитата на всеки кандидат е средноаритме­
тична от оценките на членовете на комисията.
(3) Максималният резултат от защитата на 
концепцията е 50 точки.
Чл. 30. (1) Окончателният резултат на всеки 
кандидат от конкурса се формира като сбор от 
резултатите от писмения изпит и от защитата 
на концепцията, като в класирането участват 
само кандидати, получили не по-малко от
60 точки от двата етапа.
(2) Максималният резултат, който може да 
получи кандидатът от проведения конкурс, е 
100 точки.
(3) Окончателният резултат на всеки кан­
дидат се вписва във формуляр по образец 
(приложение № 3).
Чл. 31. (1) При провеждане на етапите по 
чл. 3, ал. 1 се осигуряват видеонаблюдение и 
видеозапис като мярка в защита на дейности 
от обществен интерес, свързани с превенция 
и обективно провеждане на изпита.
(2) Видеонаблюдението се осъществява при 
предприемане на необходимите технически и 
организационни мерки за защита на обработ­
ваните чрез системите за видеонаблюдение 
лични данни.
(3) Видеозаписите се съхраняват за период 
от 2 (два) месеца от приключването на кон­
курса. След изтичане на срока за съхранение 
комисия, определена със заповед на органа 
по чл. 3, ал. 2, унищожава информацията, за 
което съставя протокол.